Լիոնէլ Մեսի վերջ դրաւ վերջին շրջանին զինք տանջող «Կոլի Ծարաւ»ին, երբ երկու կոլ նշանակեց, Ս.Սէ. Միլանի դէմ Պարչելոնայի արձանագրած 3-1 յաղթանակին: 26-ամեայ արժանթինցին, կատարած վերջին երեք մրցումներուն, առանց կոլ նշանակելու կը հեռանար դաշտէն: Մեսիի երկրորդը՝ անոր 65-րդն էր, «Չեմփիընզ Լիկ» մրցաշարքի գծով կատարած 82 մրցումներուն ընթացքին: Պուսքէթ նշանակեց գաթալոնական խումբին երրորդ կոլը: Շնորհիւ սոյն յաղթանակին, Պարչելոնա հասաւ մրցաշարքի վերջին 16-ին: Հոլանտական Այաքսը՝ 1-0 արդիւնքով պարտութեան մատնեց Սելթիքը: